J. PURKYNÉ: 



matae ac dispositae; constant aut substantia solida pellucidissima, aut 

 plane tubulos referunt, nisi oculi decipiant. Quoad evolutionem harum 

 partium elementarium aut praevalent endothecii cellulae, ut adeo fibris 

 raris vel nullis distinctae sint, aut fibrarum formatio ita locum obtinet, 

 ut cellularum parietes vix aut ne vix quidem distinguantur. 



Fibras organum principále endothecii esse duco, quibus functionem 

 suam, dispersionem pollinis absolvit, cellulas vero earum quasi matrices 

 in quarum cavo ex earum succis propriis efformantur. Vis, quae, dum 

 antherarum loculi dehiscent, fibras contrahit, videtur esse proprietas 

 quaedam communis physica íors hycroscopica, contractionem vero exsic- 

 cationis quodam processu atmosphaerae aěris ambientis influxu suboriri 

 putaverim. 



Fibrae in antherarum cellulis, dum flos nondum apertus est, prin- 

 cipio plane non distinguendae šunt, quamvis jam anthera major fere sit 

 quam posterius, ac tunc cellulae simplices tantum apparent. Fors fibrae 

 tubulosae jam tunc praeformatae existunt, sed succo repletae et adeo 

 approximatae ut parenchyma solidům constituant, donec eorum cavo 

 exsiccatione evacuato pelluciditate parietum et superficierum diversa re- 

 fractione ac reflexione luci major effectus atque oculo major cellularum 

 ac fibrarum distinctio praebeatur. Sed de his indagationes accuratiores 

 nondum institui aut alii tempori reservandas, aut aliis in scientiarum 

 campo laboratoribus relinquendas. 



Ouum observationes de cellulis antherarum microscopio tantum- 

 modo absolvi valeant, gratum me facturum spero naturae scrutatoribus,. 

 si eos practico quasi módo in pares disquisitiones inducam, persvasus 

 aliunde, hoc in pluribus rerum naturalium, quae abstrusiores šunt, de- 

 scriptionibus magnum saepe sed frustraneum esse desiderium. 



Microscopium quo utor simplex est, quod, ut jam opinio plurimorum 

 micrographorum magis ac magis confirmare videtur machinis et appara- 

 tibus plerumque locupletissimis praeferendum. Lentes třes ad indaga- 

 tiones omneš sufficiunt, quarum una sit focalis distantiae duarum fere 

 linearum parisiensium, quae ad praeviam objecti inquisitionem et prae- 

 parationem dicata est, ubi oculus nudus, aut lens major non suffecerint; 

 altera sit focalis distantiae unius lineae parisiensis aut paullulum infra, 

 ubi fere quinquagies diametro objectum augetur; haec cardinalis est, et 

 plerisque jam observationibus satisfacit; tertia denique, focalis distantiae 

 infra dimidium lineae centies aut ultra objectum adaugens, solummodo 

 ad acutissimas disquisitiones v. g. de granulis fovillaribus, destinata sit. 

 Lentes ita inclusae sint ut inferiori superficie quae ad objectum versa 

 est fere integrae pateant, quo maxima copia luminis excipitur, ocularis 



826 



